Document ID: 31993L0107

ΟΔΗΓΙΑ 93/107/ΕΚ ΤΗΣ ΕΠΙΤΡΟΠΗΣ της 26ης Νοεμβρίου 1993 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών για τη διατροφή των ζώων (1), όπως τροποποιήθηκε τελευταία από την οδηγία 93/55/ΕΟΚ της Επιτροπής (2), και ιδίως το άρθρο 7,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων- ότι τα παραρτήματα έχουν κωδικοποιηθεί από την οδηγία 91/248/ΕΟΚ της Επιτροπής (3)-
ότι σε ορισμένα κράτη μέλη δοκιμάστηκε η χρήση του κοκκιδιοστατικού "Didazuril"- ότι, με βάση την κτηθείσα πείρα, φαίνεται ότι η νέα αυτή χρήση μπορεί να επιτραπεί σε ολόκληρη την Κοινότητα-
ότι σε ορισμένα κράτη μέλη δοκιμάστηκε η χρήση ορισμένων χρωστικών υλών στις τροφές ψαριών ενυδρείου- ότι πρέπει να επιτραπεί, προσωρινά, η νέα αυτή χρήση σε εθνικό επίπεδο, εν αναμονή της δυνατότητας να γίνει αποδεκτή σε κοινοτικό επίπεδο-
ότι δεν έχει περατωθεί η μελέτη ορισμένων προσθετικών που περιλαμβάνονται στο παράρτημα ΙΙ και, για το λόγο αυτό, επιτρέπονται σε εθνικό επίπεδο- ότι είναι, κατά συνέπεια, απαραίτητο να παραταθεί η προθεσμία μέχρι την οποία επιτρέπονται οι εν λόγω ουσίες για καθορισμένη περίοδο-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Κτηνιατρικής Επιτροπής για τις Ζωοτροφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Νοεμβρίου 1994. Πληροφορούν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 26 Νοεμβρίου 1993.

Labels: 0
17
6